छुट्टी मिलने के बाद अपने नवीनतम ट्विटर अपडेट में अमिताभ ने लिखा, 'बिना पट्टी और सुइयों के शावर के नीचे नहाना कुछ ऐसा लगा जैसे पुनर्जन्म हुआ हो.'छुट्टी से पहले अस्पताल की ओर से जारी बयान में कहा गया कि बिग बी की सेहत में सुधार को देखते हुए उन्हें घर जाने की अनुमति दे दी गई.अस्पताल से छुट्टी मिलने से पहले अमिताभ ने दिन में ट्वीट किया था कि छुट्टी की खबर के बाद से ही मेरा मन घर लौटने की कल्पनाएं करने लगा है. जल्द ही मैं घर की छत के नीचे चैन से सो सकूंगा. मैंने अभी से योजनाएं बनानी भी शुरू कर दी हैं, लेकिन घर पहुंचकर कुछ रचनात्मक पढूंगा. कुछ ऐसे विषय जो आज भी मेरे लिए रहस्य बने हुए हैं.महत्वपूर्ण है कि 10 फ़रवरी को पेट दर्द की शिक़ायत के बाद उन्हें मुंबई के अंधेरी उपनगर स्थित एक अस्पताल में भर्ती कराया गया था, जहां 11 फरवरी को उनका ऑपरेशन किया गया.1982 में रिलीज हुई फिल्म 'कुली' की शूटिंग के दौरान पेट में लगी चोट के कारण उन्हें पहले भी अस्पताल में भर्ती होना पड़ा था.